**Deasupra lumii**

*Ionutz21*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Deasupra lumii zace luna

Deasupra lumii sunt și eu,

Și-mbătrânesc cu lacrima pe față...

În jurul meu totu-i pustiu

Și sufletu-mi atârnă greu,

Privind în jur izvoarele de ceață!

Dorințe vechi se risipesc

Și gândul meu s-a ofilit,

Eternitatea pare să-mi vorbească;

Din ceruri luna m-a privit

Și pare-mi-se a-ntinerit!?

Mă duc s-o cer în noapte de nevastă.

Fiorii reci îi simt în piept,

Mă macină cu foc și dor.

Dar nu-nțeleg a mea melancolie?

Sunt călăuză-n primul zbor

Și-am sufletul rătăcitor.

Și noaptea-mi este sfetnic pe vecie!

Georgian Ionut Zamfira